CELEX: 51996GC0411
Language: ro
Date: 2007-04-24
Title: Propunere de decizie nr. …/…/CE a Parlamentului european şi a  Consiliului din […] privind îmbunătăţirea statisticilor agricole comunitare (Versiune codificată)

RO

|[pic]                     |COMISIA COMUNITĂŢILOR EUROPENE                                                                                   |

                                        Bruxelles,
                                        COM

                                                                   Propunere de

                                           DECIZIE NR. …/…/CE A PARLAMENTULUI EUROPEAN ŞI A CONSILIULUI

                                                                     din […]

                                             privind îmbunătăţirea statisticilor agricole comunitare

                                                              (Versiune codificată)

                                                                EXPUNERE DE MOTIVE

      În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul  de  a-l
       face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care  îi  sunt
       conferite.

       Dar acest obiectiv nu va putea fi atins atât timp cât va persista un număr  mult  prea  mare  de  dispoziţii  care,  fiind  modificate  de
       nenumărate ori şi adeseori în mod substanţial, se găsesc dispersate parte în actul originar, parte  în  actele  modificatoare  ulterioare.
       Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

       Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2.    La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu  după
       a zecea lor modificare, menţionând că este vorba despre o cerinţă  minimală  şi  că,  în  vederea  clarităţii  şi  a  bunei  înţelegeri  a
       legislaţiei comunitare, serviciile responsabile ar trebui să codifice textele la intervale şi mai scurte.

3.    Concluziile preşedinţiei Consiliului European  de  la  Edimbourg,  din  decembrie  1992,  au  confirmat  aceste  imperative[2],  subliniind
       importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă
       specifică.

       Codificarea trebuie realizată respectând cu stricteţe procesul legislativ comunitar normal.

       Întrucât nici o modificare de substanţă nu poate fi introdusă în actele care fac obiectul codificării, Parlamentul European, Consiliul  şi
       Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea
       fi utilizată o procedură accelerată.

4.    Obiectul prezentei propuneri este codificarea Deciziei 96/411/CE a Consiliului  din  25  iunie  1996  privind  îmbunătăţirea  statisticilor
       agricole comunitare[3]. Noua decizie se substituie diverselor acte care îi sunt încorporate[4]; prezenta propunere păstrează în totalitate
       conţinutul actelor astfel codificate şi se limitează la a le regrupa, aducând numai modificările de formă cerute  de  însăşi  operaţia  de
       codificare.

5.    Prezenta propunere de codificare a fost elaborată pe baza unei consolidări prealabile a textului Deciziei 96/411/CE şi  a  actelor  care  o
       modifică, în toate limbile oficiale, efectuată prin intermediul unui sistem  informatic,  de  către  Oficiul  Publicaţiilor  Oficiale  ale
       Comunităţilor Europene. În cazul articolelor renumerotate, corelaţia între vechea numerotare şi cea nouă este  prezentată  în  tabelul  de
       corespondenţă din anexa VI la decizia codificată.

                                                                   Propunere de

                                            ê 96/411/CE (adaptat)

                                           DECIZIE NR. …/…/CE A PARLAMENTULUI EUROPEAN ŞI A CONSILIULUI

                                                                     din […]

                                             privind îmbunătăţirea statisticilor agricole comunitare

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul Ö 285 Õ ,

având în vedere propunerea Comisiei,

având în vedere avizul Comitetului Economic şi Social European[5],

având în vedere Decizia 93/464/CEE a Consiliului din 22 iulie 1993 privind  programul-cadru  de  acţiuni  prioritare  în  domeniul  informaţiilor
statistice în perioada 1993-1997[6], în special articolul 4 litera (a),

hotărând în conformitate cu procedura prevăzută la articolul 251 din tratat[7],

întrucât:

                                            ê 

   1) Decizia 96/411/CE a Consiliului din 25 iunie 1996 privind îmbunătăţirea statisticilor agricole comunitare[8] a fost modificată de mai multe
      ori şi în mod substanţial[9]. Este necesar, din motive de claritate şi de raţionalizare, să se codifice decizia menţionată.

                                            ê 96/411/CE considerent 1

   2) Programul-cadru 1993-1997 prevăzut în Decizia 93/464/CEE stabileşte, inter alia, necesitatea unei  utilizări  mai  eficiente  a  resurselor
      consacrate statisticilor agricole prin punerea în aplicare a  rezultatelor  unei  operaţiuni  de  evaluare  efectuate  conform  programului
      statistic anterior prevăzut în Rezoluţia Consiliului din 19 iunie 1989 privind punerea în aplicare a unui plan  de  acţiuni  prioritare  în
      domeniul informaţiilor statistice: Programul statistic al Comunităţilor Europene (1989-1992)[10].

                                            ê 96/411/CE considerent 2

   3) Această evaluare a identificat principalele aspecte privind schimbările care trebuie întreprinse în statisticile agricole comunitare.

                                            ê 96/411/CE considerent 3

   4) Aceste schimbări includ unele dintre principalele domenii în care se pot face economii şi în care  există  necesităţi  noi  sau  crescânde.
      Aceste schimbări trebuie să respecte principiile generale stabilite.

                                            ê 96/411/CE considerent 4 (adaptat)

   5) Adaptările naţionale trebuie să fie coordonate la nivelul Comunităţii, pentru a se asigura că:

       (a)  informaţiile rămân suficient de valabile în cazul fiecărui stat membru şi sunt comparabile între statele membre;

       (b)  modificările necesare aduse la legislaţia Ö Parlamentului European şi a Õ Consiliului pot fi identificate, pregătite  şi  propuse  de
           către Comisie în timp util şi, în plus, Comisia aprobă normele de punere în aplicare a legislaţiei Consiliului în timp util;

       (c)  este adecvată efectuarea unor studii metodologice de către diferite state membre  pentru  stabilirea  unor  modalităţi  eficiente  de
           satisfacere a noilor necesităţi de informare;

       (d)  programarea activităţilor naţionale ia în considerare interesele colective comunitare;

       (e)  resursele financiare ale Comunităţii care facilitează desfăşurarea acestui program sunt utilizate ca supliment pe lângă alte  resurse
           naţionale şi în modul cel mai eficient.

                                            ê 96/411/CE considerent 5

   6) Cele mai bune mijloace de obţinere a acestei coordonări constau într-o structură formală care permite  ca  preferinţele  şi  constrângerile
      tehnice să fie luate în considerare în mod colectiv şi să se facă alegeri care conciliază interesele naţionale şi comunitare.

                                            ê 96/411/CE considerent 6

   7) Este necesară o contribuţie financiară din partea Comunităţii acordată statelor membre,  în  conformitate  cu  necesităţile  obiective  ale
      acestora, în vederea facilitării adaptărilor necesare.

                                            ê 96/411/CE considerent 7

   8) Pentru a se realiza economiile preconizate, pot fi necesare adaptări la punerea tehnică în aplicare a anumitor anchete. Astfel de  adaptări
      sunt permise numai sub rezerva unor garanţii adecvate.

                                            ê 96/411/CE considerent 8 (adaptat)

   9) Ar trebui să se adopte o dispoziţie privind o posibilă extindere a prezentei  decizii  în  contextul  [următorului  program-cadru  privind]
      acţiunilor prioritare în domeniul informaţiilor statistice referitoare la perioada de după Ö 2007 Õ .

                                            ê 96/411/CE considerent 9

  10) Repartizarea sarcinilor între Comisie şi statele membre este conformă în totalitate cu principiul subsidiarităţii.

                                            ê 2298/2000/CE considerent 8 (adaptat)

  11) Prezenta decizie stabileşte, pentru întreaga  durată  a  programului,  un  cadru  financiar  care  constituie  referinţa  primară  Ö pentru
      autoritatea bugetară în timpul procedurii bugetare anuale Õ , în sensul punctului 33 din Acordul Interinstituţional din 6  mai  1999  între
      Parlamentul European, Consiliu şi Comisie Ö privind disciplina bugetară şi îmbunătăţirea procedurii bugetare Õ[11], .

                                            ê 2298/2000/CE considerent 10

  12) Studiile de fezabilitate în curs trebuie continuate pentru a se determina dacă este posibil, din punct de vedere tehnic, să se înfiinţeze o
      bază de date privind ajutorul plătit de FEOGA (secţiunea Garantare) şi de ce resurse ar fi nevoie pentru aceasta.

                                            ê 

  13) Măsurile necesare pentru punerea în aplicare a prezentei decizii sunt adoptate în conformitate cu Decizia 1999/468/CE a Consiliului din  28
      iunie 1999 de stabilire a normelor privind exercitarea competenţelor de executare conferite Comisiei[12],

                                            ê 96/411/CE

ADOPTĂ PREZENTA DECIZIE:

                                                                   Articolul 1

                                                                      Scopul

În vederea optimizării modului în care statisticile agricole comunitare  satisfac  necesităţile  de  informare  care  rezultă  în  urma  reformei
politicii agricole comune, statele membre adoptă, în limitele impuse de resursele disponibile, măsuri corespunzătoare de  adaptare  a  sistemului
lor naţional de statistici agricole. În acest sens, ele ţin cont de ariile de lucru stabilite în anexele I  şi  II  la  prezenta  decizie  şi  de
obiectivele, caracteristicile şi criteriile stabilite în anexa III.

                                                                   Articolul 2

                                                                  Rolul Comisiei

Comisia, acţionând în acord cu statele membre:

                                            ê 2298/2000/CE art. 1 pct. 1

(a)   defineşte domeniile statistice prioritare, printre cele stabilite în anexa II, care  pot  face  obiectul  acţiunilor  la  nivelul  statului
       membru pentru anul următor;

                                            ê 96/411/CE

(b)   controlează comparabilitatea şi calitatea datelor;

(c)   identifică şi pune în aplicare acţiuni la nivel comunitar care sunt importante în sensul prezentei decizii.

                                            ê 2298/2000/CE art. 1 pct. 2
                                            è1 1919/2002/CE art. 1 pct. 1

                                                                   Articolul 3

                                                        Perioada şi procedura de aplicare

Procesul de adaptare a statisticilor agricole comunitare menţionat în articolul 1  continuă  în  è1   perioada  2003-2007 ç.  Este  coordonat  de
Comisie prin planurile tehnice de acţiune în conformitate cu articolul 4. După această perioadă, Parlamentul European şi Consiliul pot decide  să
extindă procesul în conformitate cu propunerile Comisiei prevăzute în articolul 11.

                                            ê 96/411/CE (adaptat)

                                                                   Articolul 4

Planuri tehnice de acţiune pentru statisticile agricole

Comisia stabileşte anual un plan tehnic de acţiune pentru statisticile agricole în conformitate cu procedura menţionată în articolul 9  alineatul
(2) . Aceste planuri includ acţiuni efectuate de către statele membre în conformitate cu articolul 1. Resursele disponibile se utilizează  astfel
încât să se amelioreze cât mai mult posibil raportul cost-eficienţă al statisticilor agricole comunitare pentru  respectarea  normelor  prevăzute
în legislaţia comunitară, a acordurilor informale şi a noilor necesităţi de informare.

                                            ê 2298/2000/CE art. 1 pct. 4

                                                                   Articolul 5

                                                           Rapoarte ale statelor membre

Statele membre prezintă Comisiei:

(a)   până la 31 mai cel târziu în fiecare an, o comunicare stabilind intenţiile lor, dacă există, de a participa la  acţiuni  prioritare  pentru
       anul următor, însoţită de un sumar al planurilor pentru punerea în aplicare şi o estimare a costurilor;

(b)   în urma adoptării de către Comisie a planului de acţiune tehnică, un plan de lucru pentru fiecare acţiune referitoare la acestea;

(c)   după încheierea fiecărei acţiuni, un scurt raport privind punerea în aplicare a acţiunii la care au participat.

Documentele de prezentat în sensul literelor (a), (b) şi (c) trebuie să acopere modificările planificate la metodologia de  punere  în  aplicare,
lucrările ce trebuie desfăşurate, dificultăţile identificate şi propunerile  de  depăşire  a  acestora,  resursele  naţionale  şi  comunitare  de
mobilizat şi propunerile de îmbunătăţire la nivel comunitar. Acţiunile pentru care este  necesar  sprijinul  comunitar  trebuie  identificate  ca
atare.

În temeiul procedurii menţionate în articolul 9 alineatul (2) , Comisia redactează formulare standard simplificate pentru a facilita  prezentarea
informaţiilor de mai sus.

                                            ê 96/411/CE

                                                                   Articolul 6

                                                              Dispoziţii financiare

(1) Comunitatea contribuie la cheltuielile realizate de statele membre în efectuarea adaptărilor la nivelul sistemelor agricole naţionale sau  la
cheltuielile care sunt necesare pentru activităţile de pregătire legate de noile necesităţi sau de necesităţile crescânde care fac  parte  dintr-
un plan tehnic de acţiune.

(2) Comisia stabileşte anual suma contribuţiei pentru statele membre, în strânsă legătură cu planul tehnic  de  acţiune  şi  în  conformitate  cu
procedura menţionată în articolul 9 alineatul (2) .

                                            ê 2298/2000/CE art. 1 pct. 5 lit. (a)

(3) Contribuţia este plătită statelor membre în două tranşe, prima din acestea, echivalentă cu 30 % din partea Comunităţii  în  costul  acţiunii,
este plătită în avans, după notificarea şi acceptarea de către Comisie a planului de lucru pentru acţiunea în cauză.  Diferenţa  se  plăteşte  la
prezentarea şi aprobarea de către Comisie a raportului privind punerea în aplicare a acţiunii de către statele membre. Comisia  desfăşoară  orice
controale la faţa locului pe care le consideră necesare în colaborare cu autorităţile competente din statele membre.

                                            ê 787/2004/CE art. 1

(4) Cadrul financiar pentru punerea în aplicare a prezentului program pentru perioada 2003–2007 se stabileşte la 11,65 milioane  euro,  din  care
8,65 milioane euro pentru perioada 2003–2006.

Pentru perioada care începe la 1  ianuarie  2007,  suma  propusă  se  consideră  confirmată  dacă,  pentru  faza  respectivă,  este  conformă  cu
perspectivele financiare în vigoare pentru aceeaşi perioadă.

                                            ê 1919/2002/CE art. 1 pct. 2

Creditele anuale sunt autorizate de autoritatea bugetară în limita proiecţiilor financiare.

                                            ê 96/411/CE

                                                                   Articolul 7

                                                                  Flexibilitate

În cazul în care este necesară atingerea scopurilor prezentei decizii şi pe durata planului tehnic de acţiune, Comisia, hotărând în  conformitate
cu procedura menţionată în articolul 9 alineatul (2) , poate aproba cererea unui stat membru de a i se permite să adapteze  unul  sau  mai  multe
dintre următoarele caracteristici ale sondajelor statistice agricole  menţionate  în  anexa  IV:  regiuni  acoperite,  subdiviziuni  teritoriale,
definiţii, metodologia sondajului, data sondajului, lista caracteristicilor şi mărimea claselor.

                                                                   Articolul 8

                                                     Adaptarea la schimbările de circumstanţe

Comisia poate modifica anexa I (domeniile statistice în care sunt identificate economii potenţiale) şi anexa II  (domeniile  statistice  în  care
există necesităţi noi sau crescânde) conform procedurii menţionate în articolul 9 alineatul (2) . Comisia  informează  Consiliul  şi  Parlamentul
European cu privire la aceste modificări.

                                            ê 2298/2000/CE art. 1 pct. 6 (adaptat)

                                                                   Articolul 9

(1) Comisia este sprijinită de Comitetul permanent pentru statistică agricolă, Ö înfiinţat prin Decizia 72/279/CEE[13], Õ denumit  în  continuare
«comitet».

(2) Când se face trimitere la prezentul alineat, se aplică articolele 4 şi 7 din Decizia 1999/468/CE, având în vedere dispoziţiile articolului  8
din decizia menţionată.

Perioada prevăzută în articolul 4 alineatul (3) din Decizia 1999/468/CE se stabileşte la trei luni.

(3) Comitetul îşi stabileşte regulamentul de procedură.

                                            ê 96/411/CE art. 9 (adaptat)

                                                                   Articolul 10

                                              Rolul Comitetului permanent pentru statistică agricolă

Comitetul trebuie să se întrunească cel puţin o dată pe an pentru a discuta următoarele:

(a)   rapoartele întocmite de către statele membre privind desfăşurarea programului în anul precedent;

(b)   acţiunile propuse de către statele membre pentru anul următor şi prevederile pentru următorii doi ani;

(c)   planul tehnic de acţiune pentru anul următor;

(d)   contribuţia financiară a Comunităţii prevăzută în articolul 6;

(e)   posibile modificări aduse anexelor I şi II.

                                            ê 96/411/CE
                                            è1 98/3/CE art. 1 pct. 2
                                            è2 1919/2002/CE art. 1 pct. 3

                                                                   Articolul 11

                                                                     Raportul

Până la è1 1 noiembrie è2 2007 ç ç, Comisia, întocmeşte un raport privind progresul  prezentei  decizii,  pe  care  îl  prezintă  Consiliului  şi
Parlamentului European, însoţit, dacă este cazul, de propuneri privind extinderea ei.

                                            ê 2298/2000/CE art. 1 pct. 8 (adaptat)

                                                                   Articolul 12

                                               Baza de date a plăţilor FEOGA (secţiunea Garantare)

Comisia continuă studiile de fezabilitate în curs pentru a determina posibilitatea tehnică de  a  stabili  o  bază  de  date  legată  de  plăţile
efectuate de FEOGA (secţiunea Garantare) care să includă, în special, la nivelul fiecărui beneficiar, date  privind  nivelul  ajutorului  primit,
suprafeţele şi numărul de animale în cauză, precum şi cel mai adecvat sistem informatic care să proceseze aceste date.

Comisia prezintă un raport Parlamentului European şi al Consiliului cu privire la rezultatele acestor studii de fezabilitate  şi  cu  privire  la
resursele (tehnice, financiare şi umane) care ar fi necesare pentru a întocmi baza de date şi pentru a prelucra statistic datele.

                                            ê 

                                                                   Articolul 13

Decizia 96/411/CE se abrogă.

Trimiterile la decizie abrogată se înţeleg ca trimiteri la prezenta decizie şi se citesc în conformitate cu tabelul de  corespondenţă  din  anexa
VI.

                                            ê 96/411/CE

                                                                   Articolul 14

Prezenta decizie se adresează statelor membre.

Adoptată la Bruxelles, […]

Pentru Parlamentul European  Pentru Consiliu

Preşedintele     Preşedintele

[…]   […]

                                            ê 96/411/CE

                                                                     ANEXA I

                                        Domeniile statistice în care se identifică economii potenţiale[14]

1.    Anchete privind structura exploataţiilor: simplificarea şi restructurarea listei de caracteristici, mai ales pentru anchete intermediare.

2.    Anchete privind suprafeţele viticole: simplificarea programului de tabele statistice.

3.    Anchete privind pomii fructiferi: reducerea obligaţiilor legate de anchetele intermediare.

4.    Indexul venitului agricol: eliminarea primelor estimări separate în octombrie şi eliminarea oricăror detalii de importanţă secundară.

5.    Venitul total al unităţilor agricole: o flexibilitate mai mare la nivelul frecvenţei şi al conceptelor ţintă.

6.    Anchete privind animalele: aplicarea conceptului agriflex, de exemplu, adaptarea frecvenţei anchetelor la numărul de şepteluri din  fiecare
       stat.

7.    Statistici privind unităţile de prelucrare a laptelui: eliminarea statisticilor săptămânale, a  statisticilor  privind  cazeina,  reducerea
       anumitor statistici anuale şi simplificarea statisticilor privind unităţile de prelucrare a laptelui.

                                                                  _____________

                                            ê 98/514/CE art. 1 şi anexa

                                                                     ANEXA II

                                         DOMENII STATISTICE ÎN CARE EXISTĂ NECESITĂŢI NOI SAU ÎN CREŞTERE

Teme

1.    Anchetă privind structura exploataţiilor: adaptarea listei caracteristicilor pentru a ţine cont de noile necesităţi.

2.    Estimări rapide ale intenţiilor de semănat şi plantat la începutul iernii pentru culturile principale.

3.    Îmbunătăţirea şi transmiterea rapidă a statisticilor de producţie în anumite sectoare (fructe şi legume, vin, ouă şi păsări, flori).

4.    Statistici îmbunătăţite privind consumul şi privind nivelul şi variaţia  stocurilor  pentru  principalele  produse  în  vederea  întocmirii
       periodice de balanţe de aprovizionare la nivel european.

5.    Alimentaţie animală: depăşirea anumitor întârzieri în balanţele furajere.

6.    Dezvoltarea unor statistici forestiere comunitare mai bine armonizate.

7.    Îmbunătăţirea statisticilor preţurilor agricole: selectare nouă a seriilor absolute de preţuri agricole ţinând cont de progresul tehnic  şi
       de schimbările economice.

8.    Date statistice privind dezvoltarea rurală şi privind impactul agriculturii asupra mediului.

Metodologie

9.    Utilizarea de tehnici noi şi îmbunătăţite pentru a permite statelor  membre  să  satisfacă  mai  eficient  nevoile  de  informaţii  noi  şi
       existente, cum ar fi anchete simplificate, date administrative, paneluri, teledetecţie.

                                                                  _____________

                                            ê 96/411/CE

                                                                    ANEXA III

                              Obiective, caracteristici şi criterii ale sistemului comunitar de statistică agricolă

Îmbunătăţire constantă

1.    Statisticile agricole comunitare optimizează permanent raportul cost-eficienţă  şi  capacitatea  lor  de  a  satisface  nevoile  statistice
       comunitare şi ale ţărilor terţe.

Verificarea comparabilităţii pozitive

2.    Statisticile agricole comunitare implică o verificare continuă  a  calităţii  pentru  a  asigura  pertinenţa  informaţiilor  în  raport  cu
       necesităţile cărora le sunt asociate. Şi anume, statelor membre li se poate solicita să informeze Comisia şi alte state membre cu  privire
       la metodele statistice utilizate şi la caracterul pertinent al acestora.

Obligaţia de răspuns

3.    Statisticile agricole comunitare impun o obligaţie minimă de răspuns, în vederea îndeplinirii necesităţilor de informare.

Concordanţa dintre statisticile agricole şi cele privind alte activităţi

4.    Îmbunătăţirea statisticilor agricole comunitare facilitează:

       (a)  realizarea unor statistici din alte domenii;

       (b)  contribuirea la sistemele statistice generale;

       (c)  utilizarea sistemului de statistică agricolă pentru colectarea datelor statistice necesare în alte domenii.

Complementaritatea dintre Comunitate şi nivelurile naţionale

5.    Sistemele naţionale agricole de statistică pot colecta şi trimite Comisiei date care nu au  fost  furnizate,  în  mod  formal,  la  nivelul
       Comunităţii. În mod similar, anumite aplicaţii dezvoltate direct la nivel comunitar (de exemplu, Eurofarm, SPEL) pot fi utilizate pentru a
       furniza statelor membre informaţii care nu sunt disponibile la nivel naţional.

Concentrarea asupra celor mai importante aspecte

6.    Cantitatea de informaţii pe care o furnizează fiecare stat membru poate varia în  funcţie  de  importanţa  fenomenului  acoperit  la  nivel
       regional, naţional sau comunitar.

Abordarea naţională cea mai eficientă

7.    Statele membre pot colecta date primare printr-o metodă statistică mai eficientă, având în vedere definirea, termenele  limită  şi  nivelul
       de exactitate impus (obiect al verificării la care se face trimitere la punctul 2).

Îmbunătăţirea

8.    Normele comunitare detaliate stabilite prin numeroase instrumente legale ale Comunităţii şi acorduri neoficiale nu  constituie  în  sine  o
       structură îmbunătăţită. Fiecare stat membru trebuie să asigure faptul că sistemul său naţional de  statistică  agricolă  este  adaptat  şi
       răspunde într-un mod optim normelor comunitare. Normele comunitare nu trebuie să împiedice inutil îmbunătăţirea la nivel naţional.

                                                                  _____________

                                            ê 96/411/CE (adaptat)

                                                                     ANEXA IV

                               Principalele regulamente şi directive ale Consiliului privind statisticile agricole

|Directiva [93/23/CEE] a Consiliului                                 |din 1 iunie 1993 privind anchetele statistice care trebuie efectuate în     |
|                                                                    |domeniul producţiei de porcine                                              |
|                                                                    |(JO L 149, 21.6.1993, p. 1).                                                |
|Directiva [93/24/CEE] a Consiliului                                 |din 1 iunie 1993 privind anchetele statistice care trebuie efectuate în     |
|                                                                    |domeniul producţiei de bovine                                               |
|                                                                    |(JO L 149, 21.6.1993, p. 5).                                                |
|Directiva 93/25/CEE a Consiliului                                   |din 1 iunie 1993 privind anchetele statistice care trebuie efectuate în     |
|                                                                    |domeniul producţiei de ovine şi caprine                                     |
|                                                                    |(JO L 149, 21.6.1993, p. 10).                                               |
|Ö Directiva 96/16/CE a Consiliului Õ                                |Ö din 19 martie 1996 privind anchetele statistice care trebuie efectuate în |
|                                                                    |sectorul laptelui şi al produselor lactate Õ                                |
|                                                                    |Ö (JO L 78, 28.3.1996, p. 27). Õ                                            |
|Ö Directiva 2001/109/CE a Parlamentului European şi a Consiliului Õ |Ö din 19 decembrie 2001 privind anchetele statistice care trebuie efectuate |
|                                                                    |de statele membre pentru a determina potenţialul de producţie al            |
|                                                                    |plantaţiilor anumitor specii de pomi fructiferi Õ                           |
|                                                                    |Ö (JO L 13, 16.1.2002, p. 21). Õ                                            |
|Regulamentul (CEE) nr. 2782/75 al Consiliului                       |din 29 octombrie 1975 privind producţia şi comercializarea ouălor pentru    |
|                                                                    |incubaţie şi a puilor de fermă                                              |
|                                                                    |(JO L 282, 1.11.1975, p. 100).                                              |
|Regulamentul (CEE) nr. 357/79 al Consiliului                        |din 5 februarie 1979 privind anchetele statistice pentru suprafeţele        |
|                                                                    |viticole                                                                    |
|                                                                    |(JO L 54, 5.3.1979, p. 124).                                                |
|Regulamentul (CEE) nr. 571/88 al Consiliului                        |din 29 februarie 1988 privind organizarea de anchete comunitare privind     |
|                                                                    |structura exploataţiilor agricole între 1988 şi 1997                        |
|                                                                    |(JO L 56, 2.3.1988, p. 1).                                                  |
|Regulamentul (CEE) nr. 837/90 al Consiliului                        |din 26 martie 1990 privind informaţiile statistice care trebuie furnizate de|
|                                                                    |către statele membre cu privire la producţia de cereale                     |
|                                                                    |(JO L 88, 3.4.1990, p. 1).                                                  |
|Regulamentul (CEE) nr. 959/93 al Consiliului                        |din 5 aprilie 1993 privind informaţiile statistice care trebuie furnizate de|
|                                                                    |către statele membre cu privire la produsele vegetale, altele decât         |
|                                                                    |cerealele                                                                   |
|                                                                    |(JO L 98, 24.4.1993, p. 1).                                                 |

                                                                  _____________

                                            é

                                                                     ANEXA V

                                                Decizia abrogată şi lista modificărilor ulterioare

|Decizia 96/411/CE a Consiliului                                                     |                                               |
|(JO L 162, 1.7.1996, p. 14)                                                         |                                               |
|Decizia 98/3/CE a Consiliului                                                       |                                                        |
|(JO L 1, 3.1.1998, p. 9)                                                            |                                                        |
|Decizia 98/514/CE a Comisiei                                                        |                                                        |
|(JO L 230, 18.8.1998, p. 28)                                                        |                                                        |
|Decizia nr. 2298/2000/CE a Parlamentului European şi a Consiliului                  |                                                        |
|(JO L 263, 18.10.2000, p. 1)                                                        |                                                        |
|Decizia nr. 1919/2002/CE a Parlamentului European şi a Consiliului                  |                                                        |
|(JO L 293, 29.10.2002, p. 5)                                                        |                                                        |
|Decizia nr. 787/2004/CE a Parlamentului European şi a Consiliului                   |Articolul 1                                             |
|(JO L 138, 30.4.2004, p. 12)                                                        |                                                        |

                                                                  _____________

                                                                     ANEXA VI

                                                              TABEL DE CORESPONDENŢĂ

|Decizia 96/411/CE                                                    |Prezenta decizie                                                     |
|Articolele 1 - 8                                                     |Articolele 1 - 8                                                     |
|Articolul 9                                                          |Articolul 10                                                         |
|Articolul 10                                                         |Articolul 9                                                          |
|Articolul 11                                                         |Articolul 11                                                         |
|Articolul 11 a                                                       |Articolul 12                                                         |
|________                                                             |Articolul 13                                                         |
|Articolul 12                                                         |Articolul 14                                                         |
|Anexele I - IV                                                       |Anexele I – IV                                                       |
|________                                                             |Anexa V                                                              |
|________                                                             |Anexa VI                                                             |

                                                                  _____________

                                                             -----------------------
[1]   COM(87) 868 PV.
[2]   A se vedea anexa 3 din partea A a susmenţionatelor concluzii.
[3]   Efectuată în conformitate cu Comunicarea Comisiei către Parlamentul European şi Consiliu –  Codificarea  acquis-ului  comunitar,  COM(2001)
      645 final.
[4]   A se vedea anexa V la prezenta propunere.
[5]   JO C […], […], p. […].
[6]   JO L 219, 28.8.1993, p. 1.
[7]   JO C […], […], p. […].
[8]   JO L 162, 1.7.1996, p. 14. Decizie astfel cum a fost modificată ultima  dată  prin  Decizia  787/2004/CE  a  Parlamentului  European  şi  a
      Consiliului (JO L 138, 30.4.2004, p. 12).
[9]   A se vedea anexa V.
[10]  JO C 161, 28.6.1989, p. 1.
[11]  JO C 172, 18.6.1999, p. 1. Ö Acord astfel cum a fost modificat  ultima  dată  prin  Decizia  2003/429/CE  a  Parlamentului  European  şi  a
      Consiliului (JO L 147, 14.6.2003, p. 25) şi înlocuit la 1  ianuarie  2007  prin  Acordul  Interinstituţional  între  Parlamentul  European,
      Consiliu şi Comisie (JO C 139, 14.6.2006, p. 1). Õ
[12]  JO L 184, 17.7.1999, p. 23.
[13]  JO L 179, 7.8.1972, p. 2.
[14]  În revizuirea statisticilor agricole efectuate conform  Programului  de  statistică  al  Comunităţilor  Europene  1989-1992.  Unele  dintre
      economiile identificate au fost deja puse în aplicare de la începerea acestui exerciţiu.